ടി 20 ലോകകപ്പ്: ഇന്ത്യ 15 അംഗ ടീമിനെ പ്രഖ്യാപിച്ചു, ആര് അശ്വിന് ടീമില് ഒക്ടോബര് 17 മുതല് നവംബര് 14 വരെ ഒമാനിലും യുഎഇയിലും നടക്കാനിരിക്കുന്ന ടി 20 ലോകകപ്പിനുള്ള 15 അംഗ ടീമിനെ ഇന്ത്യന് ക്രിക്കറ്റ് കണ്ട്രോള് ബോര്ഡ് ബിസിസിഐ പ്രഖ്യാപിച്ചു. വിരാട് കോലിയാണ് ടീമിനെ നയിക്കുന്നത് കോവിഡ് 19 പ്രോട്ടോക്കോളുകളോടെ നടക്കുന്ന ടൂര്ണമെന്റിനായി 3 സ്റ്റാന്ഡ്ബൈ കളിക്കാരുമായിട്ടാണ് ഇന്ത്യ എത്തുന്നത്. മുന് പേസര് ചേതന് ശര്മ്മയുടെ നേതൃത്വത്തിലുള്ള സെലക്ഷന് പാനലുമായി ഒരു വെര്ച്വല് മീറ്റിംഗില് ക്യാപ്റ്റന് വിരാട് കോഹ്ലി ഉള്പ്പെടെയുള്ള ഇന്ത്യന് ടീം മാനേജ്മെന്റ് പങ്കെടുത്തതിന് ശേഷമാണ് ടീമിനെ പ്രഖ്യാപിച്ചത്. ചിരവൈരികളായ പാകിസ്ഥാനെതിരെ ഒക്ടോബര് 24ന് ദുബായില് നടക്കുന്ന ടൂര്ണമെന്റിന്റെ സൂപ്പര് 12 ഘട്ടങ്ങളില് ഇന്ത്യ തങ്ങളുടെ പ്രചാരണം ആരംഭിക്കും. യുസ്വേന്ദ്ര ചാഹലിനേയും ശിഖര് ധവാനേയും ടീമില് ഉള്പ്പെടുത്തിയിട്ടില്ല. എന്നാല് 4 വര്ഷത്തിന് ശേഷം പരിമിത ഓവറുകളിലേക്ക് തിരിച്ചുവരുന്ന ആര് അശ്വിനെ തിരഞ്ഞെടുത്തു. ടി 20 യില് ഇന്ത്യയുടെ ആദ്യ ചോയ്സ് ഓഫ് സ്പിന്നര് ആയിരുന്ന വാഷിംഗ്ടണ് സുന്ദറിനുണ്ടായ പരിക്ക് അശ്വിന് അവസരമായി മാറി. 2021 ടി 20 ലോകകപ്പിനുള്ള ഇന്ത്യന് ടീം: വിരാട് കോലി ക്യാപ്റ്റന്, രോഹിത് ശര്മ്മ , കെഎല് രാഹുല്, സൂര്യകുമാര് യാദവ്, റിഷഭ് പന്ത്, ഇഷാന് കിഷന്, ഹാര്ദിക് പാണ്ഡ്യ, രവീന്ദ്ര ജഡേജ, രാഹുല് ചഹാര്, രവിചന്ദ്രന് അശ്വിന്, അക്സര് പട്ടേല്, വരുണ് ചക്രവര്ത്തി, ജസ്പ്രീത് ബുംറ , ഭുവനേശ്വര് കുമാര്, മുഹമ്മദ് ഷമി. സ്റ്റാന്ഡിങ് കളിക്കാര് ശ്രേയസ് അയ്യര്, ശാര്ദുല് താക്കൂര്, ദീപക് ചഹര്.The post ടി 20 ലോകകപ്പ്: ഇന്ത്യ 15 അംഗ ടീമിനെ പ്രഖ്യാപിച്ചു, ആര് അശ്വിന് ടീമില് first appeared on MalayalamExpressOnline.